ข้อบัญญัติองค์การบริหารส่วนตำบลหนองบัวเหนือเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในเขตองค์การบริหารส่วนตำบลหนองบัวเหนืออำเภอเมืองตาก จังหวัดตากพ.ศ. ๒๕๖๐[๑] อาศัยอำนาจตามความในมาตรา๙ วรรคสอง แห่งพระราชบัญญัติควบคุมอาคาร พ.ศ.๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕ และมาตรา ๗๑แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)พ.ศ. ๒๕๔๖องค์การบริหารส่วนตำบลหนองบัวเหนือโดยความเห็นชอบของสภาองค์การบริหารส่วนตำบลหนองบัวเหนือและนายอำเภอเมืองตาก จึงออกข้อบัญญัติไว้ ดังต่อไปนี้ข้อ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลหนองบัวเหนือเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในเขตองค์การบริหารส่วนตำบลหนองบัวเหนืออำเภอเมืองตาก จังหวัดตาก พ.ศ. ๒๕๖๐ข้อ๒ ข้อบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปและให้สิ้นสุดระยะเวลาการใช้บังคับเมื่อมีการประกาศกฎกระทรวงให้ใช้บังคับผังเมืองรวมเมืองตากที่ออกตามความในพระราชบัญญัติการผังเมืองพ.ศ. ๒๕๑๘ข้อ๓ ในข้อบัญญัตินี้แนวเขตควบคุมอาคาร หมายความว่าพื้นที่ในบริเวณดังต่อไปนี้ด้านเหนือ จดแนวเขตควบคุมอาคารด้านเหนือซึ่งเป็นเส้นแบ่งเขตการปกครองระหว่างอำเภอเมืองตากกับอำเภอบ้านตากด้านตะวันออก จดแม่น้ำปิง ฝั่งตะวันตกด้านใต้ จดเส้นแบ่งเขตการปกครองระหว่างตำบลหนองบัวเหนือกับตำบลป่ามะม่วงด้านตะวันตก จดแนวเขตควบคุมอาคารด้านตะวันตกซึ่งเป็นแนวเส้นตรงที่ต่อจากเส้นขนานระยะ๒๐๐ เมตร กับเส้นกึ่งกลางทางหลวงแผ่นดินหมายเลข ๑ (ถนนพหลโยธิน) จดเส้นขนานระยะ๕๐๐ เมตร กับเส้นกึ่งกลางทางหลวงแผ่นดินหมายเลข ๑๑๐๗ และจดเส้นขนานระยะ ๕๕๐ เมตร กับแม่น้ำปิงฝั่งตะวันตกทั้งนี้ยกเว้นบริเวณเขตป่าสงวนแห่งชาติป่าแม่ท้อและป่าห้วยตากฝั่งขวาบริเวณเขตป่าไม้ถาวรตามมติคณะรัฐมนตรี และบริเวณหนองงิ้ว หนองแบน หนองบัวหนองหินตั้ง และโรงเรียนบ้านหนองบัวเหนือโรงเรียนเด่นวิทยา และวัดหนองบัวเหนือวัดปากห้วยไม้งาม วัดบ้านเด่นทั้งนี้ปรากฏตามแผนที่ท้ายข้อบัญญัตินี้ข้อ ๔ภายในบริเวณ แนวเขตควบคุมอาคาร ห้ามบุคคลใดก่อสร้างอาคาร ดังต่อไปนี้(๑) โรงงานทุกประเภท ตามกฎหมายว่าด้วยโรงงานเว้นแต่โรงงานปรับคุณภาพของเสียรวมของชุมชนหรือโรงงานที่ประกอบกิจการโดยไม่ก่อเหตุรำคาญตามกฎหมายว่าด้วยการสาธารณสุขหรือไม่เป็นมลพิษต่อชุมชนหรือสิ่งแวดล้อมตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติ(๒) สถานที่บรรจุก๊าซ สถานที่เก็บก๊าซและห้องบรรจุก๊าซตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการ ร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๓) สถานที่ใช้ในการเก็บน้ำมันเชื้อเพลิงเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการน้ำมันเชื้อเพลิง(๔) ห้องแถวหรือตึกแถวที่มีพื้นที่เกิน ๒,๐๐๐ ตารางเมตรและมีความสูงเกิน ๑๒ เมตร(๕) อาคารอยู่อาศัยประเภทอาคารชุดตามกฎหมายว่าด้วยอาคารชุด(๖) อาคารอยู่อาศัยประเภทหอพัก ตามกฎหมายว่าด้วยหอพัก(๗) อาคารอยู่อาศัยประเภทอาคารขนาดใหญ่(๘) อาคารพาณิชยกรรมประเภทอาคารขนาดใหญ่แต่ไม่หมายความรวมถึงอาคารพาณิชยกรรมประเภทค้าปลีกค้าส่ง(๙) โรงแรมตามกฎหมายว่าด้วยโรงแรมข้อ๕ภายในบริเวณพื้นที่ที่กำหนดไว้ตามข้อ ๓ ห้ามบุคคลใดดัดแปลงหรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ข้อ๖ อาคารที่มีอยู่แล้วในพื้นที่ที่กำหนดตามข้อ ๓ก่อนหรือในวันที่ข้อบัญญัตินี้ใช้บังคับให้ได้รับยกเว้นไม่ต้องปฏิบัติตามข้อบัญญัตินี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ข้อ๗อาคารที่ได้รับอนุญาตหรือได้แจ้งการก่อสร้าง ดัดแปลงหรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่ข้อบัญญัตินี้ใช้บังคับ และยังก่อสร้าง ดัดแปลงหรือเปลี่ยนการใช้ไม่แล้วเสร็จ ให้ได้รับยกเว้นไม่ต้องปฏิบัติตามข้อบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อข้อบัญญัตินี้ไม่ได้ข้อ๘ ให้นายกองค์การบริหารส่วนตำบลหนองบัวเหนือรักษาการตามข้อบัญญัตินี้ประกาศณ วันที่ ๓ ตุลาคม พ.ศ. ๒๕๖๐เชาวลิต เมืองสมบัตินายกองค์การบริหารส่วนตำบลหนองบัวเหนือ[เอกสารแนบท้าย]๑. แผนที่ท้ายข้อบัญญัติองค์การบริหารส่วนตำบลหนองบัวเหนือ เรื่องกำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในพื้นที่บางส่วนในเขตตำบลหนองบัวเหนืออำเภอเมือง จังหวัดตาก พ.ศ. ๒๕๖๐(ดูข้อมูลจากภาพกฎหมาย)ภวรรณตรี/จัดทำ๑๑มกราคม ๒๕๖๑พิมพ์มาดา/ตรวจ๑๑ กุมภาพันธ์๒๕๖๑[๑]ราชกิจจานุเบกษา เล่ม ๑๓๕/ตอนพิเศษ ๑ ง/หน้า ๔๙/๓ มกราคม๒๕๖๑